Isaac Odamtten

Isaac Ashai Odamtten (wɔwoo no 13 Esusow Aketseaba 1972) yɛ Ghana amanyɛnyi. Ɔyɛ National Democratic Congress kuwba na mbrahyɛbaguanyi ma Tema Epuei Ambatow Mpasuar a ɔwɔ Ghana Nkran Kuropɔn Mantɔw mu. Nna ɔyɛ Mayor na Metropolitan edwumayɛfo Panyin ma Tema Metropolitan Area fir afe 2013 kesi afe 2017.

 Abrabɔ ahyɛse na nwomasua 
Wɔwoo Odamtten wɔ bosoom Esusow Aketseaba da a ɔtɔ do afe 1972. Ofir Tema a ɔwɔ Ghana Nkran Kuropɔn Mantɔw. Onyaa nye bachelor of commerce abɔdzin krataa (BCom) fir Cape Coast Suapɔn (University of Cape Coast) wɔ afe 1999. Ɔsan nyaa nye Master of Business administration (MBA) abɔdzin krataa wɔ Akontsabu mu Accounting na Master of Arts (MPT) abɔdzin krataa fir Oral Robert Esuapɔn mu wɔ afe 2025 . Ɔwɔ abɔdzin krataa wɔ project management.

 Edwuma 
Odamtten yɛ ɔkyerɛkyerɛnyi na sikasɛm mu panyin (Finance officer) ma Ghana Nwomasua Edwumakuɛw (Ghana Education Service). Ɔkɔɔ International Commercial Bank dɛ sikasɛm panyin na ɔhwefo panyin (head of finance and senior manager) ansaana John Dramani Mahama yi no dɛ Mayor ma Tema wɔ afe 2013 mu. Wɔsan tow amba ma no dɛ National Association of Local Authorities of Ghana (NALAG) guamtsenanyi wɔ bosoom Ebɔw afe 2016 mu.

 Amanyɛsɛm 
Odamtten dze nkonyim wɔ afe 2020 Ghana ambatow mu wɔ National Democratic Congress tsekiti do ma Tema Epuei Ambatow Mpasuar a ɔwɔ Ghana Nkran Kuropɔn Mantɔw mu. Ɔdze amba 41,692 dzi Daniel Titus Glover do nkonyim a onyaa amba 31,956.

Afe 2024 mu no, Odamtten amba 37,231 a ogyina hɔ ma 61.73% dzi Yohane Amarh Ashitey a ɔyɛ NPP kuwba do nkonyim, a onyaa amba 23,081a ogyina hɔ ma 38.27%.

 N'abrabɔ 
Odamtten yɛ kristonyi. 

 Mboayɛdze 

 Abɔntsen do nkitahodzi 
 Isaac Ashai Odamtten, GhanaMPs Profile
 Urban futures: how cities can deliver global goals – VIDEO

Nkyekyεmu:Nnyimpa a hɔn tse ase
Nkyekyεmu:Ghana
Nkyekyεmu:Ghana Amanyɛnyi
Nkyekyεmu:Ghana kristofo
Nkyekyεmu:Ghana Mbrahyɛbaguafo 2021-2025
Nkyekyεmu:Ghana Mbrahyɛbaguafo 2025–2029
Nkyekyεmu:Ghana akyerɛkyerɛfo